CELEX: C2006/131/11
Language: et
Date: 2006-06-03 00:00:00
Title: Kohtuasi C-513/03: Euroopa Kohtu (kolmas koda)  23. veebruari 2006.  aasta otsus (Gerechtshof te 's-Hertogenbosch'i eelotsusetaotlus) — M. E. A. van Hilten-van der Heijden'i pärijad  versus  Inspecteur van de Belastingdienst/Particulieren/Ondernemingen buitenland te Heerlen (Kapitali vaba liikumine — EÜ asutamislepingu artikli 73b lõige 1 (nüüd EÜ artikli 56 lõige 1) — Pärandimaks — Õiguslik fiktsioon, mille kohaselt loetakse, et liikmesriigist lahkunud liikmesriigi kodanik, kes sureb 10 aasta jooksul pärast liikmesriigist lahkumist, elas surma hetkel selles liikmesriigis — Kolmas riik)

3.6.2006   
            
            
               ET
            
            
               Euroopa Liidu Teataja
            
            
               C 131/6
            
         Euroopa Kohtu (kolmas koda) 23. veebruari 2006. aasta otsus (Gerechtshof te 's-Hertogenbosch'i eelotsusetaotlus) — M. E. A. van Hilten-van der Heijden'i pärijad versus Inspecteur van de Belastingdienst/Particulieren/Ondernemingen buitenland te Heerlen
   (Kohtuasi C-513/03) (1)
   
   (Kapitali vaba liikumine - EÜ asutamislepingu artikli 73b lõige 1 (nüüd EÜ artikli 56 lõige 1) - Pärandimaks - Õiguslik fiktsioon, mille kohaselt loetakse, et liikmesriigist lahkunud liikmesriigi kodanik, kes sureb 10 aasta jooksul pärast liikmesriigist lahkumist, elas surma hetkel selles liikmesriigis - Kolmas riik)
   (2006/C 131/11)
   Kohtumenetluse keel: hollandi
   Eelotsusetaotluse esitanud kohus
   Gerechtshof te 's-Hertogenbosch
   Põhikohtuasja pooled
   
      Hagejad: M. E. A. van Hilten-van der Heijden'i pärijad
   
      Kostjad: Inspecteur van de Belastingdienst/Particulieren/Ondernemingen buitenland te Heerlen
   Kohtuasja ese
   Eelotsusetaotlus — Gerechtshof te 's-Hertogenbosch — EÜ artikli 57 lõike 1 ja EÜ artikli 58 lõike 3 ning Maastrichti lõppaktile lisatud deklaratsiooni (nr 7) Euroopa Ühenduse asutamislepingu artikli 58 (varem artikkel 73d) kohta tõlgendamine — Pärimisõigust käsitlev liikmesriigi maksusäte, mille alusel riigi kodanik, kes on selles riigis elanud ja kes on surnud 10 aasta jooksul pärast riigi territooriumilt lahkumist, loetakse kõnealuse õiguse kasutamise korral riigi residendiks — Resident, kes elas surma hetkel kolmandas riigis
   Resolutiivosa
   EÜ asutamislepingu artiklit 73b (nüüd EÜ artikkel 56) tuleb tõlgendada nii, et sellega ei ole vastuolus niisugused liikmesriigi õigusnormid nagu põhikohtuasjas vaidlusalused õigusnormid, mille alusel maksustatakse nimetatud liikmesriigi kodaniku, kes sureb kümne aasta jooksul pärast oma selles liikmesriigis asunud elukoha viimist välismaale, pärandit selliselt, nagu oleks kõnealune kodanik jäänud elama samasse liikmesriiki, kusjuures tema pärand on maksust vabastatud teistes riikides sissenõutava pärandimaksu ulatuses.
   
      (1)  ELT C 85, 3.4.2004.